රැකියා සඳහා පිටත්ව ගොස් සවුදි අරාබියේ අතරමංව සිටින ශ්‍රී ලාංකික කාන්තාවන්ගෙන් සිය දෙනෙක් අද (11) මෙරටට පැමිණීමට නියමිත බව ශ්‍රී ලංකා විදේශ සේවා නියුක්ති කාර්යාංශය පවසයි.මේ පිරිස ගෙන්වා ගැනීම සඳහා ශ්‍රී ලංකා විදේශ සේවා නියුක්ති කාර්යාංශය රුපියල් මිලියන 4ක මුදලක් වැය කැර ඇති අතර සවුදි අරාබියේ අතරමංව සිටින සෙසු පිරිස ද මේ මාසය ඇතුළතගෙන්වා ගැනීමට පියවර ගන්නා බව ශ්‍රී ලංකා විදේශ සේවා නියුක්ති කාර්යාංශයේ අතිරේක සාමාන්‍යාධිකාරී එල්. කේ. රුහුණගේ මහතා කියා සිටී.මේ අයුරින් අතරමංව සිටි කාන්තාවන් 44 දෙනෙකු මීට පෙර මෙරටට ගෙන්වා ගත් බව සිහිපත් කළ රුහුණ ගේ මහතා සවුදි අරාබියාවේ රියාද්හි පිහිටි ‘ඔලේ’ නේවාසික මධ්‍යස්ථානයේ රැඳී සිටින ශ්‍රී ලාංකික කාන්තාවන් සම්බන්ධයෙන් එරට ආරක්ෂක අංශ සිදු කළ පරීක්ෂණයක් මේ වන විට අවසන් කැර තිබෙන බව ද ඒ මහතා කීය.විදේශ ගත ශ්‍රී ලාංකික ශ්‍රමිකයන් ශ්‍රී ලංකාවේ දළ දේශීය නිෂ්පාදිතයට සියයට 7ක ද අපනයන ඉපයීම් සඳහා සියයට 36ක ද දායකත්වයක් සපයනු ඇත.  .